Lav et referat af nedenstående tekst:

Tekst:
Selv om den offentlige sektor skriger på flere hænder, så vælger mange kommuner at reducere i personalet for at få budgettet for 2009 til at hænge sammen. Det viser et notat fra FTF - Hovedorganisation for 450.000 offentligt og privat ansatte. - Særligt den store andel, der forventes at anvende personalereduktioner, springer i øjnene i en tid, hvor den offentlige sektor mangler arbejdskraft. Personalereduktioner kan både dække over manglende genbesættelse af ubesatte stillinger og deciderede afskedigelser, men under alle omstændigheder må manglen på hænder på velfærdsområderne forventes at blive endnu mere udtalt, når 60 procent af kommunerne er presset ud i personalereduktioner, lyder det i notatet. Kommunerne vil også benytte omflytninger mellem forvaltninger og en strammere økonomistyring for at holde budgetterne i ro. /ritzau/

Referat:
For at kommunerne kan få budgettet for 2009 til at hænge sammen, vælger mange af dem at skære ned på personalet.